מיראנדס

מועדון ספורט מיראנדס (בספרדית: Club Deportivo Mirandés) הוא מועדון כדורגל ספרדי ממיראנדה דה אברו, שבמחוז בורגוס, קסטיליה וליאון. המשחק בסגונדה דיוויסיון, ליגת המשנה הספרדית. המועדון נוסד בשנת 1927, ומארח את משחקיו באצטדיון העירוני דה אנדובה, המכיל 5,579 מקומות.

 היסטוריה 
 המאה ה-20 
במיראנדס היו קיימים מספר מועדונים בתחילת המאה ה-20, שהיו הבסיס להקמתו של המועדון, אולם מועדון ספורט מיראנדס, שקיים עד היום, נוסד ב-3 במאי 1927, ושיחק את משחקו הראשון ב-4 ביוני 1927 בפסטיבל סן ג'ון מההר , שהסתיים בניצחון 1–0 על ארבארה.
ממוזער| סגל הקבוצה מיוני 1927|250x250 פיקסלים

בין השנים 1944 ל-1977 התחרתה מיראנדס בליגה הספרדית בדרג הרביעי, למעט שלוש עונות בדרג החמישי. בעונת 1977/1978 השתנה מבנה הליגות בספרד, והוקמה הסגונדה דיוויסיון ב', שהיוותה את הליגה בדרג השלישי. הליגה חולקה לחמישה בתים, ומיראנדס עברה להתחרות בה. מיראנדס שיחקה חמש עונות בסגונדה דיוויסיון ב', כשבסיום עונת 1981/1982 ירדה לליגה הרביעית. בשני העשורים הבאים התנדנדה מיראנדס בין הליגות השלישית והרביעית, למעט שתי עונות בליגה החמישית.

 המאה ה-21 
בעשור הראשון של המאה ה-21 המשיכה מיראנדס לשחק בליגה הרביעית והשלישית לסירוגין. את עונת 2011/2012 פתחה מיראנדס עם רצף של 833 דקות מבלי לספוג, ואת ההפסד הראשון שלה ספגה רק במחזור ה-18. בגביע המלך באותה עונה הודחה מיראנדס רק בחצי הגמר על ידי אתלטיק בילבאו, לאחר שבדרך ניצחה את קבוצות הלה ליגה ויאריאל, ראסינג סנטאנדר ואספניול. מיראנדס סיימה את העונה במקום הראשון בבית שלה בסגונדה דיוויסיון ב', והעפילה לראשונה לסגונדה דיוויסיון, הליגה השנייה בספרד, לאחר ניצחון בפלייאוף על אתלטיקו באלארס. בשתי העונות הראשונות שלה בליגה השנייה סיימה מיראנדס במקומות ה-15 וה-19, בהתאמה, מתוך 22 קבוצות. בעונת 2014/2015 הגיעה מיראנדס להישג השיא שלה בליגה כשסיימה במקום ה-8. בעונת 2015/2016 סיימה מיראנדס אמנם רק במקום ה-15, אך בגביע המלך עשתה שוב ריצה מרשימה, כשהודחה רק ברבע הגמר על ידי סביליה, והדיחה בדרך את מאלגה ודפורטיבו לה קורוניה מהליגה הבכירה. בסיום עונת 2016/2017, לאחר חמש עונות בליגה השנייה, שבה מיראנדס לליגה השלישית, לאחר שסיימה את העונה במקום האחרון. ב-28 במרץ 2019 זכתה מיראנדס בגביע הפדרציה, לאחר שניצחה את קורנלה בגמר. את הליגה היא סיימה במקום השלישי בבית שלה, ועלתה לליגה השנייה לאחר שגברה פעם נוספת על אתלטיקו באלארס בפלייאוף. בעונות הבאות סיימה מיראנדס בחצי התחתון של הטבלה בליגה הספרדית השנייה, אך הצליחה לשרוד בליגה. בגביע המלך של עונת 2019/2020 הגיעה מיראנדס עד לחצי הגמר, שם הפסידה לזוכה ריאל סוסיאדד, כשבדרך היא עברה את סלטה ויגו, סביליה וויאריאל. בשנים הבאות נודע המועדון בעיקר בזכות יכולתו להסתמך על שחקנים צעירים שהגיעו אליו בהשאלה. עונת 2024/2025 הייתה עונת שיא עבור מיראנדס. הקבוצה סיימה את העונה הסדירה במקום הרביעי בסגונדה ליגה, והעפילה לפלייאוף העלייה ללה ליגה. בחצי גמר הפלייאוף גברה מיראנדס על ראסינג סנטנדר, ובגמר התמודדה מול ריאל אוביידו. מיראנדס ניצחה 1–0 בבית, אך הפסידה 1–3 בגומלין ולא הצליחה להעפיל ללה ליגה.

 אצטדיון 
מיראנדס מארחת את משחקיה באצטדיון העירוני דה אנדובה (בספרדית: Estadio Municipal de Anduva). האצטדיון בבעלות עיריית מיראנדה דה אברו, נחנך ב-22 בינואר 1950, ויכול להכיל 5,759 צופים.
לפני אצטדיון זה אירח המועדון את משחקיו בשנתו הראשונה בקמפו דה קרונה (בספרדית: Campo de Kronne), וב-26 במאי 1928 עבר לקמפו דה לה אסטסיון (בספרדית: Campo de La Estación), ששימש מגרשה הביתי של הקבוצה עד 1950.
ממוזער| אצטדיון דה אנדובה

 סגל הקבוצה 
נכון ל-20 בספטמבר 2025

 (בהשאלה מדפורטיבו אלאבס)


 (בהשאלה מדפורטיבו אלאבס)
 (בהשאלה מבראגה)
 (בהשאלה מאתלטיק בילבאו)
 (בהשאלה מאל-קאדסיה)
 (בהשאלה מבטיס)
 (בהשאלה מריאל סוסיאדד)
 (בהשאלה מריאל אוביידו)

 (בהשאלה מולנסיה)

 (בהשאלה מאתלטיקו מדריד)
 (בהשאלה מבטיס)

 (בהשאלה מראיו ואייקאנו)

 (קפטן)
  (בהשאלה מולנסיה)
 (בהשאלה מאספניול)
 (בהשאלה מויאריאל)
 (בהשאלה מולנסיה)
 (בהשאלה מאתלטיקו מדריד)

 קישורים חיצוניים 



 הערות שוליים 

קטגוריה:קבוצות כדורגל שהוקמו ב-1927
קטגוריה:קבוצות כדורגל ספרדיות
קטגוריה:דפים עם תרגומים שלא נסקרו